Source: http://sala.sk/clanok/vyberove-konanie-pracovne-miesto-odborneho-garanta-nizkoprahoveho-denneho-centra
Timestamp: 2017-11-24 04:04:00+00:00

Document:
Výberové konanie - pracovné miesto odborného garanta Nízkoprahového denného centra | MESTO ŠAĽA
Vyhodnotenie ankety Tvorivý čin roka 2017 sa blíži
O laureátoch ocenenia Tvorivý čin roka 2017 už komisia rozhodla. Výsledky budú zverejnené v decembri. Tento rok ďalšia novinka!
SCHVÁLENÉ: Výstavba cyklotrasy sa začne už na jar!
Dlhoočakávaná cyklotrasa sa onedlho stane realitou. Na jej výstavbu získalo mesto nenávratný finančný príspevok v maximálnej možnej výške.
publikované: 06.09.2017 - 10:08 // aktualizácia: 06.09.2017 - 10:10 // zobrazené: 149
Výberové konanie - pracovné miesto odborného garanta Nízkoprahového denného centra
Implementačná agentúra
podporuje výkon
Nízkoprahového denného centra: Partizánska 1032/1, 927 01 Šaľa
v rámci Národného projektu Podpora vybraných sociálnych služieb krízovej intervencie na komunitnej úrovni
(ITMS 2014+ 312041A136)
Poskytovateľ: Organizácia sociálnej starostlivosti mesta Šaľa,
Horná ul. 11, 927 01 Šaľa
jedno pracovné miesto odborného garanta Nízkoprahového denného centra;
Výberové konanie sa uskutoční dňa 25/09/2017 o 9:00 hod. v priestoroch
Organizácie sociálnej starostlivosti, Horná ul. 11, 927 01 Šaľa.
Záujemcovia o pracovnú pozíciu môžu písomnú žiadosť o prijatie do zamestnania doručiť osobne alebo zaslať poštou na adresu Organizácia sociálnej starostlivosti mesta Šaľa, Horná ul. 11, 927 01 Šaľa.
Uzávierka na predloženie žiadostí o prijatie do zamestnania je 20/09/2017.
Záujemcovia, ktorých písomné žiadosti do výberového konania boli doručené po termíne uzávierky, nebudú zaradení do výberového konania.
súhlas so spracovaním osobných údajov na osobitnom formulári:
http://www.npkiku.gov.sk/data/files/np_kiku/Prirucka%20a%20prilohy%20okt16/Priloha_c._4a_Prirucky_Suhlas_so_spracovanim_osobnych_udajov.doc
Kvalifikačné predpoklady na pozíciu odborný garant Nízkoprahového denného centra sú:
V zmysle zákona č. 219/2014 o sociálnej práci a o podmienkach na výkon niektorých odborných činností v oblasti sociálnych vecí a rodiny a o zmene a doplnení niektorých zákonov (ďalej len „zákon č. 219/2014“) a to:
1. vysokoškolské vzdelanie druhého stupňa v študijnom odbore sociálna práca v zmysle § 5 ods. 1 písm. a),
2. vysokoškolského vzdelania druhého stupňa v študijnom odbore psychológia, právo, sociálne služby a poradenstvo, verejná politika a verejná správa alebo v študijných odboroch pedagogického zamerania, alebo má uznaný doklad o takom vysokoškolskom vzdelaní rozhodnutím podľa osobitného predpisu v zmysle § 45 ods. 1, pokiaľ fyzická osoba k 1. januáru 2015 vykonáva pracovné činnosti, ktoré svojím charakterom zodpovedajú sociálnej práci podľa tohto zákona, v pracovno-právnom vzťahu alebo v obdobnom pracovnom vzťahu a nespĺňa kvalifikačný predpoklad ustanovený v § 5 ods. 1 písm. a).
V zmysle § 45 ods. 4 zákona č. 219/2014 u fyzickej osoby, ktorá spĺňa kvalifikačný predpoklad ustanovený v § 5 ods. 1 písm. b.) a ktorá vykonáva k 1. januáru 2015 odbornú činnosť, na výkon ktorej sa vyžaduje splnenie kvalifikačného predpokladu ustanoveného v § 5 ods. 1 písm. a.), sa považuje kvalifikačný predpoklad ustanovený v §5 ods. 1 písm. a.) za splnený.
V zmysle § 45 ods. 2 zákona č. 219/2014 u fyzickej osoby podľa odseku 1, ktorá preruší výkon pracovných činností podľa odseku 1, sa považuje kvalifikačný predpoklad ustanovený v § 5 ods. 1 za splnený, ak táto fyzická osoba preukáže splnenie podmienky vykonávania pracovných činností, ktoré svojím charakterom zodpovedajú sociálnej práci podľa tohto zákona, v pracovnoprávnom vzťahu alebo v obdobnom pracovnom vzťahu písomným potvrdením zamestnávateľa, ktoré obsahuje meno, priezvisko, titul fyzickej osoby, potvrdenie splnenia tejto podmienky k 1. Januáru 2015 a údaj o dĺžke vykonávania týchto pracovných činností. Zamestnávateľ je na požiadanie fyzickej osoby podľa prvej vety povinný vydať písomné potvrdenie podľa prvej vety.
Minimálna požadovaná prax je 3 roky v sociálnej práci.
Sociálna práca je odborná činnosť alebo súbor odborných činností vykonávaných sociálnym pracovníkom alebo asistentom sociálnej práce, na vykonávanie ktorých sú potrebné vedomosti a zručnosti získané absolvovaním vysokoškolského vzdelania vyššie uvedených študijných odborov.
Do praxe za započítava výlučne sociálna práca vykonávaná v pracovnoprávnom vzťahu alebo v obdobnom pracovnom vzťahu (zákon č. 311/2001 Z.z. - Zákonník práce) po dosiahnutí minimálne bakalárskeho stupňa vysokoškolského vzdelania vo vyššie uvedených odboroch.
Splnenie požiadavky praxe sa preukazuje potvrdením od zamestnávateľa, prípadne iným hodnoverným dokladom, napr. pracovnou zmluvou, pracovnou náplňou, dohodou, pracovným posudkom, potvrdením o zamestnaní a pod. V prípade skrátených pracovných úväzkov je potrebné preukázať, že súčet odpracovaných pracovných hodín zodpovedal počtu pracovných hodín v plnom pracovnom úväzku.
Ďalšie výberové kritériá na pozíciu odborný garant Nízkoprahového denného centra sú:
Znalosť slovenského jazyka na úrovni minimálne C1-Skúsený používateľ,
osobnostné predpoklady: empatia; rešpekt k odlišnostiam; schopnosť zvládať náročné situácie, spojené s výkonom povolania; schopnosť kooperácie a vedenia tímu; komunikačné zručnosti; schopnosť riešiť konflikty; motivácia pre prácu vo vylúčených komunitách/lokalitách; schopnosť ostať neutrálny, schopnosť rozpoznať konflikt záujmov a ďalšie,
práca s PC na užívateľskej úrovni (Microsoft Word, Microsoft Excel, Microsoft Power Point, práca s internetom),
Každý úspešný uchádzač na pozíciu odborný garant KC/ alebo NDC/ alebo NSSDR, ktorého výberová komisia vyberie na výberovom konaní na uvedenú pozíciu, musí byť spôsobilý k právnym úkonom v plnom rozsahu a musí spĺňať podmienku bezúhonnosti. Splnenie tejto podmienky preukáže Prevádzkovateľovi KC predložením výpisu z registra trestov[1] (nie staršieho ako tri mesiace).
Miestom výkonu práce je (uveďte adresu): Krízové centrum, Partizánska 1032/1, 927 01 Šaľa.
Dátum predpokladaného nástupu do zamestnania je 01/10/2017.
Charakteristika práce odborného garanta Nízkoprahového denného centra:
Cieľom práce odborného garanta je organizačné, metodické a personálne riadenie v takej kvalite, aby bolo zaistené plnenie cieľov práce vo vzťahu k jeho klientom - prijímateľom sociálnej služby, odbornej činnosti a aktivity a dodržiavanie štandardov danej sociálnej služby.
Odborný garant vykonáva činností:
v spolupráci s poskytovateľom služieb nastavuje smerovanie činnosti v súlade s potrebami obce, komunity a prijímateľov sociálnych služieb;
odborne riadi poskytovanie služieb, aby bolo zaistené plnenie cieľov a dodržiavanie štandardov Nízkoprahového denného centra;
odborne koordinuje celú činnosť Nízkoprahového denného centra, organizačne a obsahovo zabezpečuje činnosti a aktivity;
zabezpečuje mapovanie potrieb v obci alebo v častiach obce, na ktorú má dosah, zodpovedá za krátkodobé a dlhodobé plánovanie služieb, aktivít a činností, ako aj rozvoj Nízkoprahového denného centra;
monitoruje a zhodnocuje poskytované odborné činnosti, iné činnosti a aktivity Nízkoprahového denného centra z hľadiska napĺňania potrieb ich prijímateľov;
pripravuje a realizuje nové formy sociálnych služieb a sociálnej práce;
vykonáva sociálnu diagnostiku klienta;
poskytuje sociálne poradenstvo (základné a špecializované) klientom a ich rodinným príslušníkom, v ďalších oblastiach činnosti sa riadi profilom činnosti odborného pracovníka;
konzultuje so špecialistami z oblasti psychológie, psychiatrie, odborného a špeciálneho lekárstva a inými špecialistami podľa potreby;
spolupracuje pri tvorbe individuálneho rozvojového plánu klienta;
spolupracuje s relevantnými inštitúciami pri analýze a riešení sociálnej situácie klienta, vytvára a udržuje strategické partnerstvá a korektné vzťahy s jednotlivcami, organizáciami a inštitúciami (obec, terénni sociálni pracovníci, UPSVaR, vzdelávacie inštitúcie a mnohé ďalšie), rešpektuje ich odlišné pohľady a spolupracuje s nimi v záujme prijímateľov sociálnych služieb;
zapája sa do propagácie odborných činností, iných činností Nízkoprahového denného centra a spolupracuje s médiami;
zodpovedá za administratívu, súvisiacu s činnosťou Nízkoprahového denného centra, za vedenie evidencie klientov;
pripravuje a vedie pravidelné porady zamestnancov Nízkoprahového denného centra;
zúčastňuje sa pravidelných porád s príslušným koordinátorom a vykonáva iné (doplnkové) činnosti, ktoré vyplynú z aktuálnych potrieb počas realizácie NP;
„Územný plán centrálnej mestskej zóny Šaľa - Zmeny a doplnky č. 3 “-…
MESTSKÝ ÚRAD presťahovaný!

References: § 5
 § 45
 § 5
 § 45
 § 5
 § 5
 §5
 § 45
 § 5